[{"text_idx": "#000004", "text": "Chwilio am bethau i chi neu\u2019r plant wneud yn y cartref? Dyma rai syniadau:"}, {"text_idx": "#000005", "text": "Mae sawl ap Cymraeg yn bodoli bellach ar gyfer plant bach gan gynnwys rhai wedi\u2019u creu gan y Mentrau Iaith fel Magi Ann, Selog a Bys a Bawd. Mae rhestr o rai apiau yma."}, {"text_idx": "#000006", "text": "Ap arall all fod o ddefnydd i chi dros y cyfnod ansicr hwn yw Ap Cwtsh i\u2019ch helpu i fyfyrio ac ymlacio."}, {"text_idx": "#000007", "text": "Gall ap AM hefyd eich cadw\u2019n brysur gyda\u2019r sianeli Gwylio, Gwrando, Geiriau, Gigs a Gwyliau yn cael eu diweddaru\u2019n aml i arddangos y gorau o\u2019r celfyddydau yng Nghymru."}, {"text_idx": "#000008", "text": "Gyda ffrydio cerddoriaeth mor hawdd i\u2018w wneud erbyn hyn, mae llu o restrau chwarae Cymraeg ar gael ar lein sy\u2019n addas i bob oedran a chwaeth cerddorol. Chwiliwch am restrau chwarae Dydd Miwsig Cymru ar eich systemau ffrydio neu defnyddiwch BBC Sounds i chwilio am restrau chwarae Radio Cymru."}, {"text_idx": "#000009", "text": "Bydd Radio Cymru yn parhau i ddarlledu cynnwys di-ri i\u2019n setiau radio gyda podcasts o bob math ar gael ar BBC Sounds."}, {"text_idx": "#000010", "text": "Bydd technoleg yn dod yn rhan fwy o\u2019n bywydau ni wrth i ni dreulio mwy o amser gartref yn y misoedd nesaf. Ond, mae pethau cadarnhaol y gallwch chi eu gwneud er mwyn cynyddu presenoldeb y Gymraeg ar dechnoleg."}, {"text_idx": "#000011", "text": "Beth am gymryd rhan yn ymgyrch Common Voice Cymraeg gan gyfrannu eich llais neu ddilysu? Ewch i /cy am fwy o wybodaeth."}, {"text_idx": "#000012", "text": "Mae hefyd modd i unrhyw un greu neu gyfieithu erthygl ar Wicipedia Cymraeg. Gwyliwch y fideos hyn gan Menter Iaith Mo\u0302n am fwy o wybodaeth."}, {"text_idx": "#000013", "text": "Hoffi flogs? Mae nifer cynyddol o flogs a fideos hwyliog yn bodoli ar Youtube. O fideos doniol a diddorol Hansh i fideos gemau fideo fel sianel Yn Chwarae \u2013 mae rhywbeth i ddiddanu pob blas. Neu beth am greu flog eich hunan gan ddefnyddio tips gan Fideo Fi?!"}, {"text_idx": "#000014", "text": "Yn hoff o ddarllen? Beth am ddefnyddio\u2019r cyfnod tawel i ddal fyny efo\u2019r pentwr o lyfrau Cymraeg? Mae\u2019n bosib bydd eich siop lyfrau lleol yn hapus i bostio llyfrau i chi."}, {"text_idx": "#000016", "text": "Eisiau cefnogi eich papur bro? Mewn cyfnod ansicr, ni fydd modd i wirfoddolwyr y papurau bro gyfarfod i blygu a dosbarthu. Beth am edrych os oes ffyrdd gwahanol o ddarllen stori\u0308au bro megis ar wefan Bro360, dros e-bost neu rannu erthyglau ar Facebook?"}, {"text_idx": "#000018", "text": "Bydd digon o raglenni i blesio pob oedran hefyd ar S4C gyda Cyw, Stwnsh, Hansh a llawer mwy yn cael eu darlledu ar y sianel."}, {"text_idx": "#000020", "text": "Neu beth am wylio\u2019r cynnwys ar S4C sydd wedi eu creu yn benodol i ddysgwyr Cymraeg yma?"}, {"text_idx": "#000021", "text": "Os ydych chi\u2019n awyddus i gefnogi\u2019r busnesau bychain yn ein cymunedau, beth am brynu taleb ganddynt i\u2019w ddefnyddio yn y dyfodol? Ffoniwch eich siop leol i weld sut gallwch chi eu cefnogi orau."}, {"text_idx": "#000022", "text": "Dewch yn aelod o grwp Gweithgareddau Cymraeg Gartref ar Facebook am fwy o syniadau neu ewch i\u2019n calendr digwyddiadau yma."}, {"text_idx": "#000025", "text": "Creuwyd gan Gwe Cambrian Web Cyf"}, {"text_idx": "#000027", "text": "Mentrau Iaith Cymru is an equal opportunities employer committed to promoting equality, diversity and inclusion."}, {"text_idx": "#000028", "text": "Created by Gwe Cambrian Web Cyf"}]